An Max Brod, da wou z Pråg bis 1939 glebt houd, kennt ma z olla virdascht wej an Afstiawara oda Antdecka vonn Kafka (u fia d Welt zeran groussn Grod vonn Jaroslav Hašek). Fia d bejmescha Kultua houd ar aa wos sunstigs zammbracht, doudrunta sa Monografi iwa n Komponistn Leoš Janáček). Sa vagessna, spádana Roman iwa n Karel Sabina, an wou ar schou z Israel 1963 daschrim houd, zoagt, dass ar se d bejmischn Wurzln nej niad ogháckt houd. Wejnga rennamiat u brejmt is an Brod sane oangas literarischs Opus, i dan wou es gwichtinga Gschoff d Romantrilogi Ein Kampf um Wahrheit is.